stanford-oval/wikipedia huggingface dataset:
หน่วยความจำเข้าถึงโดยสุ่ม
ประวัติ

เครื่องคอมพิวเตอร์ใช้แรมในการเก็บโปรแกรมและข้อมูลระหว่างการประมวลผล คุณสมบัติที่สำคัญประการหนึ่งของแรมคือความเร็วที่ใช้เข้าหนึ่งตำแหน่งต่าง ๆ ในหน่วยความจำมีค่าเท่า ๆ กัน ซึ่งต่างจากเทคโนโลยีอื่นบางอย่างซึ่งต้องใช้เวลารอกว่าที่บิตหรือไบต์จะมาถึง
ระบบแรก ๆ ที่ใช้หลอดสุญญากาศทำงานคล้ายกับแรมในสมัยปัจจุบันถึงแม้ว่าอุปกรณ์จะเสียบ่อยกว่ามาก หน่วยความจำแบบแกนเฟอร์ไรต์ (core memory) ก็มีคุณสมบัติในการเข้าถึงข้อมูลแบบเดียวกัน แนวความคิดของหน่วยความจำที่ทำจากหลอดสูญกาศและแกนเฟอร์ไรต์ก็ยังใช้ในแรมสมัยใหม่ที่ทำจากวงจรรวม
หน่วยความจำหลักแบบอื่นมักเกี่ยวข้องกับอุปกรณ์ที่มีเวลาเข้าถึงข้อมูลไม่เท่ากัน เช่น หน่วยความจำแบบดีเลย์ไลน์ (delay line memory) ที่ใช้คลื่นเสียงในท่อบรรจุปรอทในการเก็บข้อมูลบิต หน่วยความจำแบบดรัม ซึ่งทำงานใกล้เคียงฮาร์ดดิสก์ในปัจจุบัน เป็นข้อมูลในรูปของแม่เหล็กในแถบแม่เหล็กรูปวงกลม
แรมหลายชนิดมีคุณสมบัติ volatile หมายถึงข้อมูลที่เก็บจะสูญหายไปถ้าปิดเครื่องคอมพิวเตอร์ แรมสมัยใหม่มักเก็บข้อมูลบิตในรูปของประจุไฟฟ้าในตัวเก็บประจุ ดังเช่นกรณี ไดนามิคแรม หรือในรูปสถานะของฟลิปฟล็อป ดังเช่นของ สแตติกแรม
ปัจจุบันมีการพัฒนาแรมแบบ non-volatile ซึ่งยังเก็บรักษาข้อมูลถึงแม้ว่าไม่มีไฟเลี้ยงก็ตาม เทคโนโลยีที่ใช้ ก็เช่น เทคโนโลยีนาโนทิวจากคาร์บอน (carbon nanotube) และ ปรากฏการณ์ magnetic tunnel
ในฤดูร้อนปี พ.ศ. 2546 มีการเปิดตัวแรมแบบแม่เหล็ก (Magnetic RAM, MRAM) ขนาด 128 Kib ซึ่งผลิตด้วยเทคโนโลยีระดับ 0.18 ไมครอน หัวใจของแรมแบบนี้มาจากปรากฏการณ์ magnetic tunnel ในเดือนมิถุนายน พ.ศ. 2547 บริษัท อินฟินิออน (Infineon) เปิดตัวต้นแบบขนาด 16 Mib อาศัยเทคโนโลยี 0.18 ไมครอนเช่นเดียวกัน
สำหรับหน่วยความจำจากคอร์บอนนาโนทิว บริษัท แนนเทโร (Nantero) ได้สร้างต้นแบบขนาน 10 GiB ในปี พ.ศ. 2547
ในเครื่องคอมพิวเตอร์ สามารถจองแรมบางส่วนเป็นพาร์ติชัน ทำให้ทำงานได้เหมือนฮาร์ดดิสก์แต่เร็วกว่ามาก มักเรียกว่า แรมดิสค์ (ramdisk)
ประเภทของแรม

SRAM (Static RAM)
NV-RAM (Non-volatile RAM)
DRAM (Dynamic RAM)
Dual-ported RAM
Video RAM
WRAM
FeRAM
MRAM
SGRAM
DDR RAM
รูปแบบของโมดูลแรม

แรมสารกิ่งตัวนำมักผลิตในรูปของวงจรรวมหรือไอซี ไอซีมักจะนำมาประกอบในรูปของโมดูลสำหรับเสียบ มาตรฐานโมดูลแบบต่าง ๆ ได้แก่
Single in-line Pin Package (SIPP)
Dual in-line Package (DIP)
Single in-line memory module (SIMM)
Dual in-line memory module (DIMM)
โมดูลแรมของบริษัท แรมบัส (Rambus) จริง ๆ แล้วคือ DIMM แต่มักเรียกว่า RIMM เนื่องจากสล็อตที่เสียบแตกต่างจากแบบอื่น
Small outline DIMM (SO-DIMM) เป็น DIMM ที่มีขนาดเล็ก ใช้กับเครื่องคอมพิวเตอร์แล็บท็อป มีรุ่นขนาด 72 (32 บิต), 144 (64 บิต), 200 (72 บิต) พิน
Small outline RIMM (SO-RIMM)
ดูเพิ่ม

อุปกรณ์คอมพิวเตอร์
แรมขนาด 4 เมกะบิตของเครื่อง VAX 8600 ประมาณปี 2529
โมดูลแรมแบบต่าง ๆ จากบนลงล่าง: DIP, SIPP, SIMM 30 พิน, SIMM 72 พิน, DIMM และ DDR DIMM
หมัดพิฆาตมังกรโหด

| หมัดพิฆาตมังกรโหด |
| --- | --- |
กำกับ: เจิน จื่อตัน
นักแสดงนำ: เจิน จื่อตัน
ผู้จัดจำหน่าย: China Star Entertainment
วันฉาย: 3 กรกฎาคม 1998 (ฮ่องกง)
ความยาว: 90 นาที
ประเทศ: ฮ่องกง
ภาษา: กวางตุ้ง
ข้อมูลจาก IMDb
หมัดพิฆาตมังกรโหด (อังกฤษ: Shanghai Affairs ; จีน:新唐山大兄) เป็นหนังจีนนำแสดงโดย เจิน จื่อตัน จูอิน(จีน朱茵 ;อังกฤษ: Athena Chu) 	Chan Gin Pang และ Yu Rongguang เป็นผลงานรีเมคหนังเก่าของ บรู๊ซ ลี เรื่อง The Big Boss(1971) ออกฉายปี 1998 (ฮ่องกง)
หน่วยไวรท

สัญลักษณ์ของหน่วยไวรธ
เยี่ยม เราจะระเบิดอะไรก่อน?
หน่วยไวรธ เป็นหน่วยงานทางทหารในนวนิยาย หนังสือการ์ตูน และสื่ออื่นๆ ของสตาร์ วอร์ส
หน่วยไวรธ, หรือไวรธ (อังกฤษ: ภาษาอังกฤษ: Wraith Squadron, Wraith) เป็นหน่วยผสมระหว่างยานขับไล่/คอมมานโดของสาธารณรัฐใหม่ที่พัฒนาโดยเวดจ์ แอนทิลีส เดิมทีหน่วนไวรธเป็นหน่วยใหญ่ที่ประกอบกันอย่างไม่เหมาะสม, เป็นนักบินที่ไม่ค่อยได้ประสิทธิภาพนักทั้งด้านร่างกายและจิตใจ, ถูกแทนที่ด้วยหน่วยคอมมานโดที่มีประสบการณ์และทักษะพิเศษ หน่วยไวรธถูกออกแบบให้ปฏิบัติหน้าที่ที่ต้องอาศัยความรับผิดชอบทั้งด้านประเพณีรูปแบบของฝูงบินและหน่วยคอมมานโด  เป็นแนวคิดใหม่ทางยุทธการแก่สาธารณรัฐใหม่, และผู้สร้างมันก็รู้สึกว่ามันคือการเปลี่ยนจุดสำคัญจุดหนึ่งของสาธารณรัฐใหม่
การปรากฏตัวครั้งแรกของหน่วยไวรธคือการปะทะกับนายพลแอพวอร์ ทริกิท, ซึ่งส่งผลให้เกิดการสูญเสียของอิมเพลซอะเบิลและการตายของทริกิท เมื่อทริกิทตาย, พวกเขาก็ยังดำเนินการรวบรวมกำลังพลต่อเพื่อที่จะสู้กับขุนศึกซินจ์, ลงเอยที่ยุทธการซีเลกกิส ในช่วงเวลานี้, การิค โลแรนทำหน้าที่บัญชาการหน่วยไวรธจากเวดจ์ แอนทิลีส ประสบความสำเร็จในครั้งนั้นทำให้พวกเขาย้ายจากหน่วยฝูงบินไปเป็นหน่วยข่าวกรองของสาธารณรัฐใหม่แทน หน่วยไวรธยังได้แสดงในบทสำคัญ, ในสงครามยูซาน วอง, ที่ซึ่งจำนวนของพวกเขาถูกเปลี่ยนแปลงด้วยความจำกัด, บินเข้าไปในเขตของศัตรู, รับตัวไจน่า โซโลที่ปลอมตัวเพื่อเขาแทรกซึมเข้าไปในคอรัสซัง
แหล่งข้อมูลอื่น

http://starwars.wikia.com/wiki/Wraith_Squadron
หน้าผาการคลังสหรัฐ

หนี้ของรัฐบาลกลางสหรัฐในช่วงปี 2483 ถึง 2565 ด้านขวาของแผนภาพแสดงให้เห็นว่าจะเกิดอะไรขึ้นกับหนี้หากรัฐสภาสหรัฐเลือก (ก) ผ่านกฎหมายให้ "หน้าผาการคลัง" มีผลบังคับใช้และลดการขาดดุล (พื้นฐาน) หรือ (ข) ขยายเวลาของนโยบายที่มีอยู่ เช่น การลดภาษี
ในสหรัฐอเมริกา "หน้าผาการคลัง" (อังกฤษ: fiscal cliff) หมายถึง ผลกระทบทางเศรษฐกิจซึ่งอาจเกิดขึ้นจากการเพิ่มภาษี การตัดลดงบประมาณ และการลดการขาดดุลงบประมาณสหรัฐอเมริกาเริ่มตั้งแต่ พ.ศ. 2556 หากกฎหมายเดิมที่มีอยู่ยังไม่เปลี่ยนแปลง การขาดดุลคาดว่าจะลดลงราวกลางปี พ.ศ. 2556 สำนักงานงบประมาณรัฐสภาประเมินว่าการขาดดุลที่ลดลงอย่างรุนแรง (หน้าผาการคลัง) นี้ มีแนวโน้มจะนำไปสู่ภาวะเศรษฐกิจถดถอยอย่างอ่อนในต้นปี พ.ศ. 2556
กฎหมายซึ่งนำไปสู่หน้าผาการคลัง มีการหมดอายุของรัฐบัญญัติลดภาษี พ.ศ. 2553 และการตัดลดงบประมาณที่วางแผนไว้ภายใต้รัฐบัญญัติควบคุมงบประมาณ พ.ศ. 2554 แทบทุกข้อเสนอให้หลีกเลี่ยงหน้าผาการคลังเกี่ยวข้องกับการต่ออายุการตัดภาษีสมัยประธานาธิบดีบุชหรือเพิ่มงบประมาณ เนื่องจากผลกระทบตรงข้ามระยะสั้นต่อเศรษฐกิจ หน้าผาการคลังจึงปลุกกระแสวิจารณ์อย่างเข้มข้นทั้งในและนอกรัฐสภา และนำไปสู่การเรียกร้องให้ขยายการลดภาษีบางส่วนหรือทั้งหมด และให้แทนที่การประหยัด (cutback) ที่มีเป้าหมายกว่า การเจรจายืดเยื้อว่าด้วยประเด็นดังกล่าวก่อให้เกิดความไม่แน่นอนของนโยบายเพิ่มสูงขึ้นต่อภาษีที่จะกำหนดและรายจ่ายภาครัฐในสหรัฐอเมริกา
รัฐบัญญัติควบคุมงบประมาณเป็นการประนีประนอมโดยตั้งใจให้ระงับข้อพิพาทเกี่ยวกับเพดานหนี้สาธารณะ โครงการหลักบางโครงการ เช่น หลักประกันสังคม (Social Security) ประกันสุขภาพ (Medicaid [en]) การใช้จ่ายระดับสหรัฐ (รวมทั้งการใช้จ่ายทางทหารและบำนาญ) และสวัสดิการทหารผ่านศึก ถูกยกเว้นจากการตัดลดงบประมาณ สำหรับรายจ่ายด้านการป้องกันประเทศ หน่วยงานรัฐบาลกลางและกระทรวงต่าง ๆ จะถูกลดผ่านการลดกว้าง ๆ ตื้น ๆ
หนี้สาธารณะของสหรัฐอเมริกาจะยังคงโตขึ้นแม้จะมีหน้าผาการคลังก็ตาม อย่างไรก็ดี ในอีกสิบปีข้างหน้า การขาดดุลที่น้อยลงจะลดการเพิ่มหนี้ที่คาดการณ์ไว้ลงได้มากถึง 7.1 ล้านล้านดอลล่าร์สหรัฐ หรือราว 70% ซึ่งส่งผลให้มีอัตราส่วนหนี้ต่อขนาดเศรษฐกิจลดลงอย่างมาก สำหรับปีแรก (จากปีงบประมาณ 2555 ถึง 2556) รายได้จากภาษีของรัฐบาลกลางคาดการณ์ว่าจะเพิ่มขึ้น 19.63% ขณะที่รายจ่ายคาดว่าจะลดลง 0.25%(table-1.6) การเปลี่ยนแปลงเหล่านี้จะเพิ่มรายได้จากภาษีใน พ.ศ. 2556 เป็น 18.4% ของจีดีพี เหนือกว่าค่าเฉลี่ยในอดีตที่ 18.0% ของจีดีพี ขณะที่การลดรายจ่ายลงเหลือประมาณ 22.4% ของจีดีพี ซึ่งยังสูงกว่าค่าเฉลี่ยรายจ่ายในอดีตที่ 21.0% ของจีดีพี
บทอ่านเพิ่มเติม

ธนาคารไทยพาณิชย์. หน้าผาทางการคลัง (Fiscal cliff) เก็บถาวร 2013-01-09 ที่ เวย์แบ็กแมชชีน. สืบค้น 1-1-2556.
หลักทรัพย์จัดการกองทุนกสิกรไทย. Fiscal Cliff … หน้าผาทางการคลัง คืออะไร เก็บถาวร 2012-12-10 ที่ เวย์แบ็กแมชชีน. สืบค้น 1-1-2556.
หน่วยรบพิเศษและกำลังภาคพื้นดินของกองทัพอากาศ

ทหารอากาศของกรมกองทัพอากาศเยอรมัน (ขวา) ร่วมกับผู้เชี่ยวชาญกองกำลังรักษาความมั่นคงอเมริกัน ในระหว่างการฝึกต่อต้านการก่อการร้ายที่สนามบินทหารบือเชล ประเทศเยอรมนี ในปี ค.ศ. 2007
หน่วยรบพิเศษและกำลังภาคพื้นดินของกองทัพอากาศ (อังกฤษ: air force ground forces and special forces) เป็นทั้งทหารราบ, กองกำลังภาคพื้นดิน และกองกำลังพิเศษ ที่เป็นส่วนหนึ่งของกองทัพอากาศของประเทศ ทหารอากาศที่ได้รับมอบหมายสู่หน่วยดังกล่าวได้รับการฝึกฝน, ติดอาวุธ และพร้อมสำหรับการรบภาคพื้นดินรวมถึงการปฏิบัติการพิเศษ
การฝึกหน่วยคอมมานโดยุทธวิธีพิเศษของกองทัพอากาศสหรัฐในประเทศจอร์แดน
เหตุผล

เดิมที เหตุผลหลักสำหรับกองกำลังภาคพื้นดินของกองทัพอากาศมีไว้เพื่อการรักษาความปลอดภัยให้แก่กองกำลัง เนื่องด้วยอากาศยานมีความเสี่ยงมากที่สุดเมื่ออยู่บนพื้นดิน เพื่อการตอบโต้ทางอากาศเชิงรุก และส่วนใหญ่ไม่สามารถปฏิบัติการได้หากไม่มีไม่มีโครงสร้างเครือข่ายแบบคงที่, วัสดุหมดเปลือง และกำลังพลที่ผ่านการฝึก ฝ่ายตรงข้ามอาจหวังว่าจะบรรลุการครองอากาศ หรือป้องกันตนเองจากการจู่โจมทางอากาศก่อนโดยการโจมตีสนามบินทหาร, อากาศยาน และทรัพย์สินอื่น ๆ บนพื้นดิน การโจมตีดังกล่าวสามารถทำได้โดยตัวอย่างเช่นอากาศยาน, ขีปนาวุธร่อน และขีปนาวุธทิ้งตัวพิสัยสั้น อย่างไรก็ตาม ฝ่ายตรงข้ามที่เสียเปรียบทางจำนวน, เทคโนโลยี หรืออื่น ๆ อาจเลือกที่จะพยายามขัดขวางการบิน โดยมุ่งที่จะบุกรุกหรือโจมตีสนามบินทหารของศัตรูให้เร็วที่สุด โดยใช้กลยุทธ์แบบสายฟ้าแลบ ตัวอย่างเช่นปฏิบัติการบาร์บาร็อสซา หรือผ่านการใช้กองกำลังพิเศษและการโจมตีที่ไม่เป็นไปตามแบบแผน เช่น การตีโฉบฉวยค่ายแบสชันของกลุ่มตอลิบาน
เพื่อป้องกันการโจมตีปะทะกับสนามบินทหาร และจากการถูกบุกรุก กองทัพอากาศบางแห่งมีหลักการกระจายกำลังที่เห็นว่าอากาศยานได้กระจายไปยังสนามบินทหารสำรองและฉุกเฉิน เช่น ลานไฮเวย์ รวมถึงเช่นเดียวกับกรณีแฮริเออร์บินขึ้นลงแนวดิ่งของกองทัพอากาศ, การกระจายไปในป่า หรือระบบฐาน 60 และฐาน 90 ของกองทัพอากาศสวีเดน อย่างไรก็ตาม เมื่อกระจายไปในลักษณะดังกล่าว อากาศยานและกำลังพลก็ยิ่งเสี่ยงต่อการโจมตีภาคพื้นดิน
เพื่อป้องกันการโจมตีภาคพื้นดินกองทัพอากาศ ส่วนใหญ่จะฝึกทหารอากาศบางคนในทักษะและยุทธวิธีในการจัดการอาวุธขั้นพื้นฐาน ซึ่งบางหน่วยฝึกในฐานะทหารราบ
นอกเหนือจากบทบาทในการป้องกันฐานและทรัพย์สินแล้ว กองกำลังภาคพื้นดินของกองทัพอากาศอาจมีบทบาทอื่น ๆ เช่น การป้องกันเคมี ชีวะ รังสี นิวเคลียร์ (CBRN), การฝึกกำลังพลทางอากาศอื่น ๆ ในทักษะการใช้อาวุธและยุทธวิธีการป้องกันภาคพื้นดินขั้นพื้นฐาน, การปฏิบัติการรบแบบดั้งเดิม ตลอดจนการให้ความเป็นผู้นำแก่ทหารอากาศคนอื่น ๆ ในบทบาทการป้องกันฐาน นอกเหนือจากการปกป้องฐานที่อยู่อาศัยและการแยกขบวนแล้ว กองกำลังภาคพื้นดินของกองทัพอากาศจะให้การป้องกันกองกำลังเมื่อกองกำลังทางอากาศรบนอกประเทศได้กรีธาพลในต่างประเทศ และของหัวหาดอากาศในระหว่างปฏิบัติการสะพานอากาศ ซึ่งโดยปกติแล้วจะเป็นกำลังพลกองทัพอากาศกลุ่มแรก ๆ ที่อยู่ในภาคพื้นดิน การเคลื่อนไปสู่สเปกตรัมปฏิบัติการพิเศษ คือการจู่โจม, การเข้ายึด และรักษาความปลอดภัยของสนามบินเพื่อใช้โดยอากาศยานของตนเอง
กองทัพอากาศไม่ใช่ทุกกองทัพที่มีหน่วยภาคพื้นดินของตนเองและไม่ว่าจะทำหรือไม่ หรือบางครั้งก็เนื่องมาจากปัจจัยอื่น ๆ เช่น การพิจารณาทางการเมือง และความขัดแย้งระหว่างเหล่าทัพ หน่วยงานดังกล่าวทำหน้าที่เป็นตัวคูณกำลังที่ช่วยให้ปฏิบัติการของสนามบินเขตหน้ามีความมั่นคง และด้วยเหตุนี้จึงเพิ่มความพร้อมใช้งาน รวมถึงการตอบสนองของทรัพยากรการบิน
ดูเพิ่ม

ทหารราบ
แหล่งข้อมูลอื่น

The Air Force’s New Ground War เก็บถาวร 2017-06-27 ที่ เวย์แบ็กแมชชีน
Current air base ground defense doctrine:are we postured to meet the expectations of AEF เก็บถาวร 2017-08-08 ที่ เวย์แบ็กแมชชีน
| ด ค กหน่วยรบพิเศษและกำลังภาคพื้นดินของกองทัพอากาศ |
| --- | --- |
ปัจจุบัน:   Special Operations Group   Airfield Defence Guards   B Flight Combat Control Team (CCT), No. 4 Squadron RAAF   Para-SAR   Agrupación Antisecuestros Aéreos  Comandos de Aviación   PLAAF Airborne Corps   Fusiliers Commandos de l'Air   German Air Force Regiment   31st Search and Rescue Operations Squadron  Hellenic Air Force Police   Garud Commando Force   Bravo Detachment 90  Paskhas   Yehidat Shaldag  Unit 669   17º Stormo Incursori   RMAF Special Force   RNZAF Security Forces   Special Service Wing   กองบินปฏิบัติการพิเศษที่ 710   Polícia Aérea   Sri Lanka Air Force Regiment   Swedish Air Force Rangers   Parachute Reconnaissance Company 17   หน่วยบัญชาการอากาศโยธิน  กรมปฏิบัติการพิเศษ   Combat Search and Rescue (Turkish Armed Forces)   RAF Regiment   USAF Security Forces  USAF Air Support Operations Squadrons  USAF Special Tactics Squadrons 
ถูกยุบ:   Fallschirmjäger  Luftwaffe Field Divisions   Royal Air Force Commandos   Unit 684 
กำลังพลของกรมทหารอากาศในรถแลนด์โรเวอร์พร้อมชุดติดตั้งอาวุธ ("วิมิก") หยุดอยู่บนถนนขณะปฏิบัติภารกิจรบใกล้สนามบินกันดะฮาร์ ประเทศอัฟกานิสถาน ในปี ค.ศ. 2010
ทีมอิเมอเจนซีเซอร์วิสของกองบินฝึกที่ 37 กองทัพอากาศสหรัฐใช้เทคนิคการยกทีมเพื่อเข้าสู่อาคารเป้าหมายระหว่างการฝึกที่ฐานทัพอากาศแล็กแลนด์ รัฐเท็กซัส เมื่อวันที่ 24 เมษายน ค.ศ. 2007
หน้ากากอนามัย

หน้ากากอนามัย
หน้ากากอนามัย (อังกฤษ: Surgical Mask) ตั้งใจให้วิชาชีพสุขภาพสวมใส่ระหว่างวิธีดำเนินการทางการแพทย์ ออกแบบมาเพื่อป้องกันการติดเชื้อในผู้ป่วยและบุคลากรที่ทำการรักษาโดยดักจับแบคทีเรียที่ติดมากับละอองฝอยเหลวและละอองลอยจากปากและจมูกของผู้สวม ทั้งนี้ ไม่ได้ออกแบบมาเพื่อป้องกันผู้สวมใส่จากการสูดแบคทีเรียหรือไวรัสที่มาทางอากาศเพราะมีขนาดอนุภาคเล็กเกิน สำหรับโรคติดเชื้อบางชนิดเช่น ไข้หวัดใหญ่ ดูเหมือนว่าหน้ากากอนามัยมีประสิทธิภาพพอ ๆ กับ หน้ากาก N95 หรือ FFP อย่างไรก็ตาม หน้ากากประเภท respirator จะให้การป้องกันที่ดีกว่าในการทดลองห้องปฏิบัติการ เนื่องจากวัสดุที่ใช้ทำ รูปทรงและการผนึกที่แน่นหนาช่วงปี พ.ศ. 2563 หน้ากากอนามัยกลายเป็นที่นิยมเป็นอย่างมากเนื่องจากสถานการณ์การแพร่ระบาดของโรคติดเชื้อโควิด 19
ประเทศไทย

มาตรฐานการใช้งานหน้ากากอนามัยทางการแพทย์ในไทย เรียกว่า มอก.2424-2562 มีผู้ผลิตหน้ากากอนามัยทางการแพทย์เพียงโรงงานเดียว นั่นคือ Welcare หนึ่งในผู้ผลิตหน้ากากอนามัยที่ได้รับ อย. มากกว่า 70 โรงงานผู้ผลิต
อย่างไรก็ตาม มีข้อสงสัยถึงมาตรฐานของหน้ากากอนามัยทางการแพทย์ในไทย หลังผลการทดสอบจาก เฟซบุ้ค RUEE RMUTL หรือ หน่วยวิจัยสนามไฟฟ้าประยุกต์ในงานวิศวกรรม มหาวิทยาลัยเทคโนโลยีราชมงคลล้านนา ได้เผยแพร่ผลการทดสอบของหน้ากากอนามัยบางยี่ห้อ ที่ได้รับมาตรฐาน อย. แต่ผลการทดสอบการกรองอนุภาคขนาดเล็ก ได้แสดงถึงประสิทธิภาพการกรอง ประมาณ 50-89% ในอนุภาค 0.1 ไมครอน ซึ่งมีประสิทธิภาพที่ต่ำกว่ามาตรฐานหน้ากากอนามัยทางการแพทย์ทั่วไป ซึ่งควรอยู่ที่ 94% ขึ้นไป [ต้องการแหล่งอ้างอิงดีกว่านี้]
แหล่งข้อมูลอื่น

Filtering out confusion. Frequently Asked Questions about Respiratory Protection, National Institute for Occupational Safety and Health
Cleaning and Sterilisation of Anaesthetic Equipment
Coronavirus disease (COVID-19) advice for the public: When and how to use masks
หน้าต่างหลังคา

หน้าต่างหลังคา
หน้าต่างหลังคาบนหลังคาของพระราชวังชองบอร์ด
หน้าต่างหลังคา (อังกฤษ: dormer window) คือส่วนประกอบของสิ่งก่อสร้างเป็นหน้าต่างที่ยื่นออกมาจากส่วนราบที่ลาดลงมาของหลังคา หน้าต่างหลังคาอาจจะสร้างพร้อมกับสิ่งก่อสร้างเดิม หรือ อาจจะเป็นสิ่งที่มาต่อเติมภายหลังก็ได้ เมื่อสร้างห้องสำหรับใช้สอยภายใต้หลังคาที่ทำให้สร้างหน้าต่างเพิ่มเติมได้
หน้าต่างหลังคาช่วยเพิ่มแหล่งแสงเข้ามาภายในตัวอาคารและแหล่งถ่ายเทอากาศ แต่ไม่เหมือนกับช่องแสงหลังคา (skylight) ที่สร้างราบไปกับหลังคา ตรงที่หน้าต่างหลังคาช่วยเพิ่มเนื้อที่แนวตั้งให้สูงขึ้นและเพิ่มเนื้อที่ใช้สอยให้มากขึ้น
"หน้าต่างหลังคาบอด" เป็นหน้าต่างหลังคาที่มองเห็นได้จากภายนอกของตัวอาคาร แต่ภายในไม่ใช่หน้าต่างจริงและปิดตาย ไม่มีประโยชน์ใช้สอยในการเป็นแหล่งแสงและแหล่งถ่ายเทอากาศ หน้าต่างหลังคาประเภทนี้เพื่อเป็นสิ่งตกแต่งที่เพิ่มความน่าประทับใจให้แก่ตัวอาคาร
หน้าต่างหลังคามักจะเป็นส่วนสำคัญของการต่อเติมห้องใต้หลังคา
ดูเพิ่ม

สถาปัตยกรรมทิวดอร์
ส่วนประกอบของสิ่งก่อสร้าง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หน้าต่างหลังคา
พจนานุกรมศัพท์สถาปัตยกรรมคริสต์ศาสนา
หมากรุกสากลโอลิมเปียดครั้งที่ 41

หมากรุกสากลโอลิมเปียดครั้งที่ 41 (อังกฤษ: 41st Chess Olympiad) จัดขึ้นโดยสมาพันธ์หมากรุกโลก และประกอบไปด้วยการแข่งขันแบบโอเพ่นและการแข่งขันประเภทหญิง ตลอดจนหลายรายการที่ออกแบบมาเพื่อส่งเสริมการแข่งขันหมากรุกสากล ซึ่งจะใช้สถานที่การแข่งขัน ณ ทรมเซอ ประเทศนอร์เวย์ ช่วงฤดูร้อน ค.ศ. 2014
โดยมีสองเมืองที่เสนอการเป็นเจ้าภาพจัดการแข่งขัน ซึ่งได้แก่อัลเบนา ในประเทศบัลแกเรีย กับทรมเซอ ขั้นตอนการเสนอชื่อจัดขึ้นใน ค.ศ. 2010 ที่คานทียา-แมนซีสค์ ซึ่งกินระยะเวลาหลายวัน ในที่สุดนอร์เวย์ก็เป็นฝ่ายชนะที่ 95-47 คะแนน
ทั้งนี้ กรรมการผู้จัดการของโอลิมเปียดคือโบร์ช โรเบิร์ตสัน ส่วนประธานกรรมการคือเฮนริก เอนเดเนส และในภายหลังคือแฮร์มัน คริสตอฟเฟอร์เซน
หมดสติชั่วคราว
แหล่งข้อมูลอื่น

| --- | --- |
การจำแนกโรค: DICD-10: R55 ICD-9-CM: 780.2 MeSH: D013575 DiseasesDB: 27303
ทรัพยากรภายนอก: MedlinePlus: 003092 eMedicine: med/3385 ped/2188 emerg/876
หน้าต่างมุขโอเรียล

ระวังสับสนกับ มุขหน้าต่าง
“หน้าต่างมุขโอเรียล” ที่พิพิธภัณฑ์อัลส์เฟลด์ในเยอรมนี
หน้าต่างมุข หรือ หน้าต่างมุขโอเรียล (อังกฤษ: Oriel window) คือมุขหน้าต่าง (Bay window) ประเภทหนึ่งที่มักจะพบในการก่อสร้างสถาปัตยกรรมทิวดอร์ และ สถาปัตยกรรมฟื้นฟูคลาสสิกที่ลอยตัวยื่นออกมาจากตัวสิ่งก่อสร้างและไม่จรดพื้น การยึดและรับน้ำหนักของหน้าต่างมุขก็มักจะใช้คันทวย หรือ แท่นยัน หน้าต่างมุขโอเรียลมักจะประกอบกับการสร้างโค้งทิวดอร์ หน้าต่างประเภทนี้มักจะใช้กับสถาปัตยกรรมวิคตอเรียแบบสถาปัตยกรรมควีนแอนน์
ดูเพิ่ม

สถาปัตยกรรมทิวดอร์
สถาปัตยกรรมฟื้นฟูคลาสสิก
มุขหน้าต่าง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หน้าต่างมุข
หมากรุกสากลโอลิมเปียดครั้งที่ 42

หมากรุกสากลโอลิมเปียดครั้งที่ 42 (อังกฤษ: 42nd Chess Olympiad) จัดขึ้นโดยสมาพันธ์หมากรุกโลก ซึ่งใช้สถานที่จัดการแข่งขัน ณ บากู ประเทศอาเซอร์ไบจาน ใน ค.ศ. 2016 โดยมีสองเมืองอื่นที่ได้เสนอการเป็นเจ้าภาพจัดการแข่งขัน ซึ่งได้แก่ อัลเบนาในประเทศบัลแกเรีย และทาลลินน์ในประเทศเอสโตเนีย ทั้งสองเมืองไม่ได้นำเสนอก่อนการลงคะแนนและไม่ได้รับการอนุมัติ
ส่วนคณะผู้แทนของประเทศอาร์เมเนียได้ประกาศว่าการมีส่วนร่วมของผู้เล่นหมากรุกชาวอาร์เมเนียจะไม่มีทางเกิดขึ้น แม้จะมีการประท้วงของประเทศดังกล่าวในฐานะผู้ชนะสามรายการจากการแข่งขันโอลิมปิกหมากรุกสากลก็ตาม เนื่องด้วยไม่ได้มีการเสนอชื่อสำหรับการจัดการแข่งขันใน ค.ศ. 2016 โดยการเสนอชื่อของบากูนั้นได้รับการยอมรับแทน
หน่วยเจรจาต่อรองในสถานการณ์วิกฤติของเอฟบีไอ

| หน่วยเจรจาต่อรองในสถานการณ์วิกฤติของเอฟบีไอ |
| --- | --- |
ประเทศ:  สหรัฐอเมริกา
เหล่า: ฝ่ายสนับสนุนการปฏิบัติงาน, กลุ่มรับมือเหตุฉุกเฉิน
รูปแบบ: ทีมเจรจา
บทบาท: การต่อต้านการก่อการร้าย และการเจรจาต่อรอง
กำลังรบ: 340 นาย
ผู้บังคับบัญชา
ผู้บัญชาการปัจจุบัน: แตกต่างกันไป
หน่วยเจรจาต่อรองในสถานการณ์วิกฤติของเอฟบีไอ (อังกฤษ: Crisis Negotiation Unit; อักษรย่อ: CNU) เป็นส่วนหนึ่งของฝ่ายสนับสนุนการปฏิบัติงานของกลุ่มรับมือเหตุฉุกเฉิน ซึ่งรับผิดชอบแผนงานเจรจาต่อรอง (ตัวประกัน) ในภาวะวิกฤตของเอฟบีไอ ภารกิจของหน่วยเจรจาต่อรองในภาวะวิกฤตนั้นมีสี่ส่วน ประกอบด้วย การปฏิบัติการ, การฝึก, การสืบเสาะ และการจัดการแผนงาน
ลักษณะการดำเนินการ

หน่วยเจรจาต่อรองในสถานการณ์วิกฤติรักษาความสามารถในการตอบสนองการปฏิบัติงานตลอด 24 ชั่วโมงต่อวัน 7 วันต่อสัปดาห์ เพื่อดำเนินการ และจัดการการเจรจาต่อรอง ณ ที่เกิดเหตุในช่วงวิกฤตที่สำคัญทั่วโลก ซึ่งเกี่ยวข้องกับเอฟบีไอ โดยเอฟบีไอมีส่วนร่วมในระดับสากลเมื่อผู้เสียหายเป็นพลเมืองของสหรัฐ หรือมีข้อเรียกร้องต่อต้านรัฐบาลสหรัฐ ในฐานะที่เป็นส่วนหนึ่งของภารกิจนี้ ผู้เจรจาต่อรองได้กรีฑาพลสู่ต่างประเทศเพื่อช่วยเหลือในสถานการณ์การลักพาตัวที่เกี่ยวข้องกับพลเมืองชาวสหรัฐ
เอฟบีไอถือเป็นหน่วยงานเจรจาต่อรองของรัฐบาลสหรัฐสำหรับอุบัติการณ์ระหว่างประเทศ โดยตั้งแต่ ค.ศ. 1990 หน่วยเจรจาต่อรองในสถานการณ์วิกฤติได้มีส่วนร่วมในอุบัติการณ์ดังกล่าวมากกว่า 300 เหตุการณ์ทั่วโลก ผู้เจรจาของหน่วยเจรจาต่อรองในสถานการณ์วิกฤติยังให้ความช่วยเหลือทางโทรศัพท์แก่ทั้งผู้เจรจาภาคสนามของเอฟบีไอ และผู้เจรจาของตำรวจในประเทศเป็นประจำในระหว่างสถานการณ์วิกฤตในประเทศ
ทั้งนี้ เอฟบีไอมีเจ้าหน้าที่เจรจาวิกฤตประมาณ 340 คนในสำนักงานภาคสนาม 56 แห่ง ซึ่งหน่วยเจรจาต่อรองในสถานการณ์วิกฤติมีหน้าที่รับผิดชอบในการจัดการทรัพยากรเหล่านี้ รวมถึงให้การฝึกและอุปกรณ์ใด ๆ ก็ตามที่จำเป็นสำหรับผู้เจรจาในสำนักงานภาคสนามเพื่อแก้ไขสถานการณ์วิกฤติให้สำเร็จ
นักศึกษาเก่าที่มีชื่อเสียง

แกรี โนเอสเนอร์ ผู้เขียนสตอลลิงฟอร์ไทม์
คริส วอส ผู้เขียนเนเวอร์สปลิตเดอะดิฟเฟอเรนซ์, ศาสตราจารย์วุฒิคุณที่โรงเรียนธุรกิจแมกโดเนอของมหาวิทยาลัยจอร์จทาวน์, ประธานบริหารของบริษัท แบล็กสวอนกรุป จำกัด
แหล่งข้อมูลอื่น

"Crisis Negotiation Unit". FBI.gov. FBI. คลังข้อมูลเก่าเก็บจากแหล่งเดิมเมื่อ 2008-01-09. สืบค้นเมื่อ 2008-01-12.
หน่วยอนุพัทธ์เอสไอ

หน่วยอนุพัทธ์เอสไอ (อังกฤษ: SI derived Units) คือหน่วยที่เกิดจากการรวมกันของหน่วยฐานเอสไอโดยการคูณหรือหาร เพื่อใช้ในเรื่องการวัดและการแสดงปริมาณต่างๆ ซึ่งหน่วยอนุพันธ์สามารถมีได้มากมายไม่จำกัด เนื่องจากปริมาณต่างๆในโลกนี้ที่คนเราอยากรู้ก็ไม่สามารถจำกัดได้ เพียงแต่เลือกหน่วยพื้นฐานมาประกอบเข้าด้วยกันให้ถูกต้อง
หน่วยประกอบของหน่วยเอสไอ

ก่อนหน้าปีพ.ศ. 2538 ระบบหน่วยวัดระหว่างประเทศเคยจัดหน่วยเรเดียนและสเตอเรเดียน ไว้เป็นหน่วยประกอบของหน่วยเอสไอ (อังกฤษ: Supplementary units) แต่ได้ถูกยกเลิกไปภายหลังและถูกรวมเข้ากับหน่วยอนุพัทธ์เป็นหน่วยที่ไม่มีไดเมนชัน ซึ่งเมื่อลดรูปอย่างต่ำดูแล้วพบว่าไม่มีหน่วยฐานมาเกี่ยวข้อง
หน่วยอนุพันธ์ที่มีชื่อเฉพาะ

หน่วยฐานสามารถรวมกันเป็นหน่วยอนุพัทธ์ได้เพื่อใช้วัดและการแสดงปริมาณอื่นๆ นอกเหนือจากปริมาณฐาน นอกจากหน่วยเรเดียนและสตีเรเดียนแล้ว ยังมีหน่วยอื่นๆ ที่มีชื่อหน่วยเฉพาะซึ่งส่วนมากเกิดจากนักวิทยาศาสตร์ที่ค้นพบ
| ชื่อหน่วย | สัญลักษณ์ | ปริมาณ | การแสดงออกในรูปหน่วยฐาน |
| --- | --- | --- | --- |
| เฮิรตซ์ | Hz | ความถี่ | s−1 |
| เรเดียน | rad | มุม | m·m−1 (ไม่มีไดเมนชัน) |
| สเตอเรเดียน | sr | มุมตัน | m2·m−2 (ไม่มีไดเมนชัน) |
| นิวตัน | N | แรง | kg m s −2 |
| จูล | J | พลังงาน | N m = kg m2 s−2 |
| วัตต์ | W | กำลัง | J/s = kg m2 s−3 |
| ปาสคาล | Pa | ความดัน | N/m2 = kg m −1 s−2 |
| ลูเมน | lm | ฟลักซ์ส่องสว่าง | cd sr = cd |
| ลักซ์ | lx | ความสว่าง | cd sr m−2 |
| คูลอมบ์ | C | ประจุไฟฟ้า | A s |
| โวลต์ | V | ความต่างศักย์ | J/C = kg m2 A−1 s−3 |
| โอห์ม | Ω | ความต้านทานไฟฟ้า | V/A = kg m2 A−2 s−3 |
| ฟารัด | F | ความจุไฟฟ้า | Ω−1 s = A2 s4 kg−1 m−2 |
| เวเบอร์ | Wb | ฟลักซ์แม่เหล็ก | kg m2 s−2 A−1 |
| เทสลา | T | ความหนาแน่นฟลักซ์แม่เหล็ก | Wb/m2 = kg s−2 A−1 |
| เฮนรี | H | ความเหนี่ยวนำไฟฟ้า | Ω s = kg m2 A−2 s−2 |
| ซีเมนส์ | S | ความนำ | Ω−1 = kg−1 m−2 A2 s3 |
| เบ็กแรล | Bq | กันมันตภาพรังสี | s−1 |
| เกรย์  | Gy | ขนาดกำหนดของการดูดกลืนรังสี | J/kg = m2 s−2 |
| ซีเวิร์ต | Sv | ขนาดกำหนดของกัมมันตภาพรังสี | J/kg = m2 s−2 |
| องศาเซลเซียส | °C | อุณหภูมิอุณหพลวัต | K − 273.15 |
| คาทัล | kat | อำนาจการเร่งปฏิกิริยา | mol/s = s−1·mol |
สำหรับหน่วยอื่นๆ เช่นลิตร ไม่ใช่หน่วยเอสไอโดยตรง แต่เป็นหน่วยที่ยอมรับให้ใช้กับระบบเอสไอ
ดูเพิ่ม

หน่วยเอสไอ
หน่วยฐานเอสไอ
หมอกทะเล

หมอกทะเลในมหาสมุทรแอตแลนติก
หมอกไอน้ำเหนือทะเลสาบเล็ก ๆ ในตอนเช้าตรู่ของต้นฤดูร้อนในเดือนมิถุนายน ค.ศ. 2014 ในเมืองเบอร์เกน ประเทศนอร์เวย์
หมอกทะเลเหนือทะเลสาบสุพีเรีย เมืองดูลูธ รัฐมินนิโซตา 5 มกราคม ค.ศ. 2017
| วิดีโอหลายคลิปจากแหล่งข้อมูลภายนอก |
| --- | --- |
 Sea smoke and steam devil over the Sea of Japan on December 25, 2021, on the south of Primorsky Krai of Russia, from Yuzhno-Morskoy (near Nakhodka).
หมอกทะเล (อังกฤษ: sea smoke), ควันน้ำค้างแข็ง, ควันอุณหภูมิใต้จุดเยือกแข็ง (อังกฤษ: frost smoke) หรือ หมอกไอน้ำ (อังกฤษ: steam fog) เป็นหมอกที่เกิดขึ้นเมื่ออากาศเย็นจัดเคลื่อนตัวเหนือน้ำที่อุ่นกว่า หมอกทะเลอาร์กติก (arctic sea smoke) เป็นหมอกทะเลที่ก่อตัวเหนือผืนน้ำเปิดขนาดเล็กในน้ำแข็งทะเล
เกิดขึ้นเมื่อมีกระแสลมอ่อน ๆ ของอากาศเย็นจัดผสมกับชั้นบาง ๆ ของอากาศอุ่นที่อิ่มตัวอยู่เหนือผิวน้ำที่อุ่นกว่า อากาศอุ่นจะถูกทำให้เย็นเกินจุดน้ำค้างและไม่สามารถเก็บไอน้ำได้มากเท่าเดิม จึงเกิดการควบแน่นส่วนเกินออกมา ผลลัพธ์คล้ายกับ "ไอน้ำ" ที่เกิดขึ้นเหนืออ่างน้ำร้อนหรือเครื่องดื่มร้อน หรือแม้แต่บุคคลที่ออกกำลังกาย
หมอกทะเล มีลักษณะการเคลื่อนไหวที่ไม่แน่นอนและอาจเกิดเป็นแนวหมุนวนได้ โดยปกติแล้วจะไม่สูงมาก และการมองจากเรือมักจะมองข้ามมันได้ (แต่เรือเล็กอาจมีความมองเห็นต่ำ) เนื่องจากหมอกถูกจำกัดอยู่ในชั้นอากาศอุ่นที่อยู่เหนือผิวน้ำ อย่างไรก็ตาม มีการสังเกตเห็นแนวของหมอกทะเลที่สูงถึง 20–30 เมตร (70–100 ฟุต) เนื่องจากหมอกชนิดนี้ต้องการอุณหภูมิอากาศที่ต่ำมาก จึงไม่ค่อยพบในภูมิอากาศที่มีอุณหภูมิปานกลาง แต่พบได้บ่อยในเขตอาร์กติกและแอนตาร์กติกา
ดูเพิ่ม

ปีศาจน้ำ
อ่านหนังสือเพิ่ม

Sea Smoke and Steam Fog, by P. M. Saunders (Woods Hole Oceanographic Institution, Massachusetts (Manuscript received 9 July 1963: in revised form 29 January 1964), 551.551.8:551.575.1